CELEX: 62010TB0128
Language: mt
Date: 2010-05-05 00:00:00
Title: Kawżi T-128/08 u T-241/08: Digriet tal-Qorti Ġenerali tal- 5 ta’ Mejju 2010 — CBI u ABISP vs Il-Kummissjoni ( “Għajnuna mill-Istat — Sussidji mogħtija mill-awtoritajiet Belġjani lill-isptarijiet pubbliċi — Servizz ta’ importanza ekonomika ġenerali — Ilment — Allegata deċiżjoni ta’ arkivjar tal-ilment — Adozzjoni ulterjuri ta’ deċiżjoni li tiddikjara l-għajnuna kompatibbli mas-suq komuni — Ma hemmx lok li tingħata deċiżjoni” )

17.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 195/17
            
         Digriet tal-Qorti Ġenerali tal-5 ta’ Mejju 2010 — CBI u ABISP vs Il-Kummissjoni
   (Kawżi T-128/08 u T-241/08) (1)
   
   (“Għajnuna mill-Istat - Sussidji mogħtija mill-awtoritajiet Belġjani lill-isptarijiet pubbliċi - Servizz ta’ importanza ekonomika ġenerali - Ilment - Allegata deċiżjoni ta’ arkivjar tal-ilment - Adozzjoni ulterjuri ta’ deċiżjoni li tiddikjara l-għajnuna kompatibbli mas-suq komuni - Ma hemmx lok li tingħata deċiżjoni”)
   2010/C 195/27
   Lingwa tal-kawża: il-Franċiż
   
      Partijiet
   
   
      Rikorrenti: Coordination bruxelloise d’institutions sociales et de santé (CBI) (Brussell, il-Belġju); u Association bruxelloise des institutions de soins privées (ABISP) (Brussell) (rappreżentanti: D. Waelbroeck, avukat, u D. Slater, solicitor)
   
      Konvenuta: Il-Kummissjoni Ewropea (rappreżentanti: C. Giolito, J.-P. Keppenne u B. Stromsky, aġenti)
   
      Suġġett
   
   Talba għall-annullament ta’ allegata deċiżjoni tal-Kummissjoni, li tirriżulta mill-ittri tagħha tal-10 ta’ Jannar u tal-10 ta’ April 2008, li ma jinbdewx il-proċeduri previsti fl-Artikolu 88(2) KE, u li jiġi arkivjat l-ilment tar-rikorrenti rigward l-allegata għajnuna mill-Istat mogħtija mill-awtoritajiet Belġjani fil-kuntest tal-finanzjament ta’ sptarijiet pubbliċi tan-netwerk IRIS (Interhospitalière régionale des infrastructures de soins) tar-Région de Bruxelles-Capitale (il-Belġju).
   
      Dispożittiv
   
   
               (1)
            
            
               Il-Kawżi T-128/08 u T-241/08 huma magħquda għall-finijiet tad-digriet.
            
         
               (2)
            
            
               Ma għadx hemm lok li tingħata deċiżjoni fuq ir-rikorsi.
            
         
               (3)
            
            
               Ma hemmx lok li tingħata deċiżjoni fuq it-talbiet għal intervent imressqa mill-commune de Saint-Gilles (il-Belġju), mill-commune d’Etterbeek (il-Belġju), mill-commune d’Ixelles (il-Belġju), mill-commune d’Anderlecht (il-Belġju), mir-Région de Bruxelles-Capitale (il-Belġju), mill-ville de Bruxelles (il-Belġju), kif ukoll mir-Repubblika tal-Finlandja.
            
         
               (4)
            
            
               Il-Kummissjoni Ewropea hija kkundannata għall-ispejjeż.
            
         
      (1)  ĠU C 142, 07.06.2008.